CELEX: 62018TA0185
Language: fi
Date: 2019-05-08 00:00:00
Title: asia T-185/18: Unionin yleisen tuomioistuimen tuomio 8.5.2019 — Lucchini v. komissio (Kilpailu — Kartellit tai muut yhteistoimintajärjestelyt — Tankoina tai rullina olevan betoniteräksen markkinat — Päätös, jossa todetaan HT 65 artiklan rikkominen EHTY:n perustamissopimuksen voimassaolon päättymisen jälkeen asetuksen (EY) N:o 1/2003 perusteella — Komission päätöksen osittainen kumoaminen — Osittain kumotun päätöksen täytäntöön panemiseksi maksetun sakon palauttamisesta esitetyn vaatimuksen hylkääminen — Sellaisen vaatimuksen hylkääminen, jonka tarkoituksena on saada osallistua päätöksen osittaisen kumoamisen jälkeen uudelleen aloitettuun hallintomenettelyyn — Puolustautumisoikeudet — Mitätön toimi — Sopimussuhteen ulkopuolinen vastuu — Vanhentuminen)

8.7.2019   
            
            
               FI
            
            
               Euroopan unionin virallinen lehti
            
            
               C 230/39
            
         
      Unionin yleisen tuomioistuimen tuomio 8.5.2019 — Lucchini v. komissio
      (asia T-185/18) (1)
      
      (Kilpailu - Kartellit tai muut yhteistoimintajärjestelyt - Tankoina tai rullina olevan betoniteräksen markkinat - Päätös, jossa todetaan HT 65 artiklan rikkominen EHTY:n perustamissopimuksen voimassaolon päättymisen jälkeen asetuksen (EY) N:o 1/2003 perusteella - Komission päätöksen osittainen kumoaminen - Osittain kumotun päätöksen täytäntöön panemiseksi maksetun sakon palauttamisesta esitetyn vaatimuksen hylkääminen - Sellaisen vaatimuksen hylkääminen, jonka tarkoituksena on saada osallistua päätöksen osittaisen kumoamisen jälkeen uudelleen aloitettuun hallintomenettelyyn - Puolustautumisoikeudet - Mitätön toimi - Sopimussuhteen ulkopuolinen vastuu - Vanhentuminen)
      (2019/C 230/48)
      Oikeudenkäyntikieli: italia
      
         Asianosaiset
      
      
         Kantaja: Lucchini SpA in AS (Piombino, Italia) (edustaja: asianajaja G. Belotti)
      
         Vastaaja: Euroopan komissio (asiamiehet: P. Rossi, G. Conte ja T. Vecchi)
      
         Oikeudenkäynnin kohde
      
      Yhtäältä SEUT 263 artiklaan perustuva vaatimus saada kumotuiksi 17.1.2018 päivätty komission kirje, jossa hylätään kantajan vaatimus saada takaisin 14 350 000 euron suuruinen sakko, joka kantajalle määrättiin EHTY:n perustamissopimuksen 65 artiklan rikkomista koskevalla SEUT 101 artiklan ja ETA-sopimuksen 53 artiklan mukaisesti 30.9.2009 tehdyllä komission päätöksellä K(2009) 7492 lopullinen (asia COMP/37.956 — Betoniteräs, päätöksen tekeminen uudelleen), sekä 9.3.2018 päivätty komission kirje, jossa hylätään kantajan vaatimus saada osallistua samassa asiassa uudelleen aloitettuun menettelyyn, ja toisaalta SEUT 268 artiklaan perustuva vaatimus saada korvaus vahingosta, jota kantaja väittää kärsineensä siitä, että komissio rikkoi Euroopan unionin perusoikeuskirjan 41 artiklaa kyseisen päätöksen tekemiseen johtaneessa menettelyssä.
      
         Tuomiolauselma
      
      
                  1)
               
               
                  Kanne hylätään.
               
            
                  2)
               
               
                  Lucchini SpA in AS velvoitetaan korvaamaan oikeudenkäyntikulut.
               
            
         (1)  EUVL C 161, 7.5.2018.